[{"text_idx": "#000001", "text": "Martyn Kinnear ydy partner cerddorol diweddaraf y rapiwr, bitbocsiwr a chynhyrchydd gweithgar, Mr Phormula."}, {"text_idx": "#000002", "text": "Mae Mr Phormula wedi amlygu ei hun fel rapiwr mwyaf blaengar a chynhyrchiol Cymru dros y chwarter canrif diwethaf, ond mae hefyd yn gyfarwydd am ei barodrwydd i gyd-weithio gyda cherddorion eraill o Gymru a thu hwnt."}, {"text_idx": "#000004", "text": "Sengl ddwbl dan yr enw \u2018Lawr Fel Hyn\u2019 ydy ffrwyth llafur partneriaeth y ddau, a bydd yn cael ei ryddhau ar 29 Medi."}, {"text_idx": "#000005", "text": "Yn o\u0302l Kinnear, mae\u2019r trac yn un \u2018bassline egni\u0308ol\u2019, ac yn gweld y ddeuawd yn arloesi gyda\u2019r math yma o gerddoriaeth trwy gyfrwng y Gymraeg. Fersiwn, ac ail-gymysgiad, dubstep o\u2019r ga\u0302n ydy ail drac y sengl ddwbl. Mae\u2019r ddwy fersiwn wedi\u2019u cynhyrchu gan Kinnear."}, {"text_idx": "#000006", "text": "Nid dyma\u2019r tro cyntaf i\u2019r ddau gyd-weithio gan bod Martyn Kinnear wedi ail-gymysgu\u2019r trac \u2018We Know\u2019 gan Mr Phormula no\u0302l yn 2021."}, {"text_idx": "#000007", "text": "Rhaid bod wedi mewngofnodi i gofnodi sylw."}]